આજકાલ સંજોગો સંપૂર્ણ રીતે ઉર્વશીના પક્ષમાં છે. તેનો સંઘર્ષ લગભગ પૂરો થઇ ચૂક્યો છે. આત્મવિશ્વાસથી ભરપૂર ઉર્વશી હવે એક-એક ડગલું આરામથી અને સમજી-વિચારીને ભરી રહી છે. તે અલગ પ્રકારનાં પાત્રો ભજવવા ઇચ્છે છે અને ફિલ્મોની પસંદગી પણ ધ્યાનથી કરી રહી છે. તેની છાપ એક હોટ અભિનેત્રીની બની ચૂકી છે. તેણે તાજેતરમાં ફિલ્મ ‘હેટ સ્ટોરી-૪’ માટે પાંચ કરોડ રૂપિયાના પ્રસ્તાવને નકારી દીધો. સૂત્રોના જણાવ્યા અનુસાર તેને લાગ્યું કે આ ફિલ્મ માટે જરૂરી ઘણાં બધાં અંતરંગ દૃશ્યો અને વધુ પડતા અંગપ્રદર્શનને લઇને તે સહજ નથી.